Youngblood (երգ, 5 Seconds of Summer)

«Youngblood», ավստրալիական 5 Seconds of Summer փոփ ռոք խմբի երգը։ Երգի հեղինակներն են Քալում Հուդը, Էյլի Թամփոսին, Էշթոն Իրվինը, Լյուկ Հեմինգսը, Էնդրյու Ուոթը և Լյուիս Բելը, վերջին երկուսը զբաղվել են արտադրությամբ։ Երգը թողարկվել է 2018 թվականի ապրիլի 12-ին՝ Capitol Records լեյբլի կողմից որպես նրանց երրորդ նույնանուն ստուդիական ալբոմի երկրորդ սինգլ։
«Youngblood»-ը արժանացել է համաշխարհային համակրանքի։ Երգը գլխավորել է ավստրալիական չարթը 2018 թվականի մայիսին, դառնալով խմբի երկրորդ համար մեկ սինգլը հայրենիքում՝ ութ շաբաթ անցկացնելով չարթի բարձրագույն հորիզոնականում և հավաստագրվել է որպես 2018 թվականի Ավստրալիայի համար մեկ երգ։ Այն նաև գլխավորել է Նոր Զելանդիայի չարթը՝ չորս շաբաթ անցկացնելով չարթի բարձրագույն հորիզոնականում։ Այն ընդգրկվել է 11 երկրների թոփ 10-ում, զբաղեցնելով Կանադայում 3-րդ, Միացյալ Թագավորությունում 4-րդ և ԱՄՆ-ում 7-րդ հորիզոնականները, դառնալով խմբի առաջին երգը, որն ընդգրկվել է Կանադայի և ԱՄՆ-ի թոփ 10-ում։ Ռադիոյի չարթերւմ այն զբաղեցրել է ամերիկյան Mainstream Top 40 (5 շաբափ) և Adult Pop Songs (2 շաբափ) չարթերի առաջին հորիզոնականը, ինչպես նաև չորս շաբաթ գլխավորել է կանադական Ժամանակակից հիթերի ռադիոն/Top 40 Airplay-ը։
«Youngblood»-ը մուլտիպլատինե է հավաստագրվել Ավստրալիայում և Նոր Զելանդիայում, հավաստագրվել է պլատինե ԱՄՆ-ում, Միացյալ Թագավորությունում և Կանադայում, ինչպես նաև ոսկե է հավաստագրվել Իտալիայում, Բելգիայում և Բրազիլիայում։ 2018 թվականի ARIA Music Awards մրցանակաբաշխության ժամանակ այն արժանացել է «Տարվա երգ» մրցանակին և համարվում է Apple Music-ում բոլոր ժամանակների ամենաշատ սթրիմված ավստրալիական երգը։ Թողարկումից վեց շաբաթվա ընթացքում «Youngblood»-ը վաճառվել է ավելի քան հինգ միլիոն օրինակով, համարվում է Ավստրալիայում բոլոր ժամանակների 11-րդ ամենաշատ վաճառված սինգլը
 և ընդգրկվել է APRA AMCOS-ի «1,000,000,000 List,» ցանկում՝ 1 միլիարդ անգամ սթրիմվելու համար։


== Նախապատմություն և թողարկում ==
Սկզբում, երգը թողարկվել է որպես ներբեռնման թրեք՝ ալբոմի նախավաճառքի հետ միասին, սակայն հետո թողարկվել է որպես սինգլ։ Նկարագրելով երգը, խմբի թմբկահար Էշթոն Իրվինը նշել է՝ «Մեզ դուր է գալիս այս նոր ալիքը, որը կարող է իսկապես մելանխոլիկ, սակայն միարժամանակ հուզիչ լինել։ Նրանում առկա է ռոմանտիկություն և բարկություն, սակայն նաև էներգիա և գույն։ Սա հենց այն է, ինչը մենք ցանկանում ենք մեր նոր երաժշտությունում»։
Երգի աուդիո տարբերակը թողարկվել է 2018 թվականի ապրիլին խմբի պաշտոնական ՅուԹյուբյան ալիքում։ Ըստ 2020 թվականի դեկտեմբերի տվյալների հոլովակի դիտումները ավելի քան 40 միլիոն են։


== Երաժշտական տեսահոլովակ ==
Երգի ալտերնատիվ երաժշտական տեսահոլովակը թողարկվել է 2018 թվականի ապրիլի 26-ին։ Այն նկարահանված է մոնոխրոմ տարբերակով և ներառում է շրջահայության կուլիսային կադրերը։ 2020 թվականի դեկտեմբերի տվյալներով երգի ալրետնատիվ տարբերակի դիտումները կազմում են մոտ 230 միլիոն։
Երգի պաշտոնական երաժշտական տեսահոլովակը թողարկվել է 2018 թվականի օգոստոսի 2-ին, երբ խումբը շրջագայության շրջանակներում գտնվում էր Ճապոնիայում։ Տեսահոլովակը նկարահանվել է Տոկիոյում Ֆրենկ Բորնի կողմից և ներկայացնում է ծեր զույգի պատմությունը և նրանց կյանքի վերջին րոպեները, հիշելով իրենց երիտասարդ տարիները (երիտասարդների դերերը կատարել են Դայիգո Յամաշիտան և Միսակի Աոնոն) և ընկըղմվում են Ճապոնական Ռոքաբիլի մշակույթի մեջ։ 2020 թվականի դեկտեմբերի տվյալներով երգի պաշտոնական հոլովակի դիտումները կազմում են մոտ 150 միլիոն։


== Երգացանկ ==
Թվային ներբեռնումYoungblood – 3:23Թվային ներբեռնում՝ ակուստիկYoungblood (ակուստիկ) – 3:40Թվային ներբեռնում՝ R3hab ռեմիքսYoungblood (R3hab ռեմիքս) – 2:30
Youngblood (R3hab ընդլայնված ռեմիքս) – 2:55


== Ձայնագրման մասնակիցներ ==
5 Seconds of Summer

Քալում Հուդ՝ հեղինակ, վոկալ, բաս կիթառ
Էշթոն Իրվին՝ հեղինակ, վոկալ, հարվածայիններ
Լյուկ Հեմինգս՝ հեղինակ, գլխավոր վոկալ, ռիթմիկ կիթառ
Մայքլ Քլիֆորդ՝ կիթառ, վոկալԱյլ երաժիշտներ

Էյլի Թամփոսի՝ հեղինակ
Էնդրյու Ուոթ՝ հեղինակ, արտադրություն
Լյուիս Բել՝ արտադրություն


== Չարթեր ==


== Հավաստագրումներ ==


== Ծանոթագրություններ ==


== Արտաքին հղումներ ==
Ալտերնատիվ տարբերակը ՅուԹյուբում